hu hu hu hu hu hu hu hu hu hu hu pt cs hu hu hu hu pt hu hu hu pt hu hu hu it hu hu hu it hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu
egy alvó vulkán krátere (Pozzuoli)
A Wikimédia Commons tartalmaz Solfatara témájú médiaállományokat.
Elnevezése a latin sulpha terra-ból származik, jelentése kénes föld, kénes vidék. Az antik világban Forum Vulcaninak nevezték, az istenek kovácsának, Vulcanusnak a tüzét látták benne.
Nápolytól északra, Pozzuoli városa mellett. A Campi Flegrei vulkáni zóna része.
A vulkáni utóműködések, a szolfatarának a klasszikus típusa és egyben névadója is. A szolfatara tulajdonképpen a kénes fumarolák megnevezése. A vulkáni kráter, 92 méter mély, ellipszis alakú, sík terület, melynek leghosszabb átmérője megközelítőleg 700 méter. A kráter peremét trachit és andezit rétegek építik fel. Kb. 4000 évvel ezelőtt keletkezett és utoljára 1198-ban tört ki. Az utolsó kitörés freatikus volt – a talajvíz és magma találkozásakor keletkezett gőz okozta. A vulkáni kráterben ma is látható kénes fumarolák 1913 óta működnek.
A kráter nevezetességei a működő fumarolák és iszapvulkánok.
Bocca Grande - az obszervatórium mögött található nagy nyílás, melyben folyamatosan fortyog a szinte száraz homok és lövelli ki a 162 °C-os kénes gőzt. A környékén levő sziklákra vastag rétegekben rakódik le a kicsapódott kén, emiatt a nyílás környéke sárga színű. Ugyancsak itt tapasztalható érdekes jelenség a vízgőz kondenzációja, amely akár egy újságpapírból készített fáklya meggyújtásával is észlelhető: a pára összesűrűsödik és elszíneződik, mivel a gőzben lévő anyagok ionizálódnak a kis párafelhőcskékben. E gőzök mozgatják a homokot.
La Fangaia vagy Kis Solfatara - utolsó kitörésére 1921-ben került sor, ekkor a kilövellt gőz hőmérséklete 143 °C fok volt. Ma már csak 98 °C-os gőzt termel.
Stufa - alagútszerű építmények, amelyeket a Bocca Grande közelében lévő fumarolák felé építettek gyógyászati céllal.
A kénes gőzöket római idők óta terápiás célokra használják. Itt fedezték fel a Solfolobus solfataricus baktériumot. Más taxonokhoz hasonlóan a Solfolobus genust is a felfedezés helyszínéről nevezték el.
A kráter Pozzuoli elővárosában fekszik, mindössze 15 perc gyaloglásra a városközponttól és kikötőtől. Belépődíj ellenében látogatható. A kráter mellett egy kemping található.
Dombi József: Nápoly, Panoráma Kiadó, 1978, ISBN 963-243-120-0
New Guide to Naples and Surrounding Area, ISBN 88-8180-084-5
A Wikimédia Commons tartalmaz Solfatara témájú médiaállományokat.
A lap eredeti címe: „https://hu.wikipedia.org/w/index.php?title=Solfatara&oldid=22800376”
A lap szerkesztési előzményeinek megtekintése.
A lap utolsó módosítása: 2020. június 30., 21:08
A lap szövege CC BY-SA 3.0 alatt érhető el, ha nincs külön jelölve.